**Evert Lundquists ateljémuseum** er maleren og grafikeren Evert Lundquists tidligere atelier og fra 1993 et kunstnermuseum i Drottningholms slottspark på Lovön i Ekerö kommune.

Beskrivelse
-----------

Det tidligere bolighuset ved siden av atelieret.
Den hvitpussede museumsbygningen ligger i den søndre delen av slottsparken, sydøst for Kina slott. Den er bygget i jugendarkitektur med store buede vinduer, og var opprinnelig et maskinhus som ble brukt for å forsyne Drottningholms slott med elektrisk strøm på begynnelsen av 1900-tallet. På 1950-tallet gikk man over til vekselstrøm, og huset ble stilt til disposisjon som atelier for Evert Lundquist etter initiativ fra arkitektene Ivar og Anders Tengbom. Evert Lundquist arbeidet her i årene 1953-1990.

Daværende slottsarkitekt Ivar Tengbom fikk innredet bygningen med et loft, et lite kjøkken og en tørrdo. Opprustningen skulle bekostes av kunstneren selv. Til å begynne med arbeidet og bodde Lundquist for seg selv i atelieret før familien flyttet etter i 1958 og bosatte seg i huset ved siden av. Etter lange arbeidsøkter i atelieret reiste Lundquist gjerne inn til Stockholm for å koble av på Operakällaren eller Den gyldene freden. Men også i atelieret kunne det være selskapeligheter, slik noen tomme flasker på et brett i et hjørne vitner om. Lundquist trivdes i sitt atelier og bad gjerne venner hit, men aldri når han arbeidet.

På sine eldre dager fikk Lundquist dårlig syn og hans huskelapper med stor tekst finnes ennå bevart på konvolutter med fargetuber. Nå vises oljemalerier, kulltegninger og koldnålsraderinger av Evert Lundquist samt oljemalerier av hans hustru kunstneren Ebba Reutercrona (1911–98), dessuten akvareller av sønnen Manne og en skulptur og et oljemaleri av sønnen Hymme, som forsvant sporløst den 29. juli 1965.

Atelieret med all kunst ble donert til staten den 15. oktober 1987. I 1990 forlot Lundquist sitt atelier og flyttet med hustruen til en eldrebolig. Tre år senere åpnet museet i tråd med Lundquists uttrykkelige ønske, og atelieret er siden bevart med sin komplette innredning. Den 4. november 1994 døde Lundquist. Alt står slik han forlot det. Mange av forarbeidene til maleriene og raderingene finnes her, akkurat som mengder av malerutstyr, souvenirer, reproduksjoner, Lundquists piper og alt annet som skaper inntrykk av at kunstneren akkurat har gått ut en liten tur.

Interiørbilder
--------------

* 
* 
* 
*

Referanser
----------

1. ↑  Statens fastighetsverk, Kulturvärlden 3/07, s. 24
2. ↑  Statens fastighetsverk, Kulturvärlden 3/07, s. 23
3. ↑  «Evert Lundquists ateljémuseum». Arkivert fra originalen 17. februar 2017. Besøkt 23. april 2017.
4. ↑  Statens fastighetsverk, Kulturvärlden 3/07, s. 25

Eksterne lenker
---------------

* Offisielt nettsted Rediger på Wikidata

* (en) Evert Lundquists ateljé – kategori av bilder, video eller lyd på Commons Rediger på Wikidata

| * v
* d
* r
Drottningholms slott |
| --- |
| Bygninger | Apotekshuset - Badhuset - Cantongatan - Confidencen - Dragonstallet - Evert Lundquists ateljémuseum - Grindstugan - Götiska tornet - Hemmet - Hertigarnas stall - Inspektorsbostaden - Kanslihuset - Kavaljershuset - Kina slott - Kinesiska pagoden (ikke utført) - Lilla Kina - Slottet - Slottskyrkan - Slottsteatern - Slottsstallet - Teaterplanen - Vakttältet - Vilan | Högvakten |
| Parker og fontener | Slottsparken - Skulpturparken - Herkulesfontänen - Kaskaderna - Kronan - Monumentholmen - Svanholmen med svanhuset |
| Interiør | Déjeunersalongen - Slottsbiblioteket - Slottskyrkan - Ehrenstrahlsalongen - Hedvig Eleonoras paradsängkammare - Karl X Gustavs galleri - Rikssalen - Porslinsrummet - Stensalen - Trapphuset |
| Annet | Långa raden - Drottningholm (tettsted) - Drottningholms kungsgård - Drottningholmsbron - Drottningholmsmalmen - Canton - Lovö kyrkallé - Lovö skogskyrkogård - Museum de Vries |